Shulgi

ShulgiDins certaneis estudis europèus ancians, son nom èra escrich Dungi en causa d'un biais diferent d'escriure lei lengas mesopotamianas vièlhas. (mòrt en 2047 av. JC) es un rèi de la III dinastia d'Ur que reinèt de 2094 a 2047 av. JC. Succediguèt a Ur-Nammu (2112-2094 av. JC) e foguèt remplaçat per Amar-Sin (2046-2038 av. JC).

La premiera partida de son rèine foguèt consacrada a la reorganizacion politica, militara e administrativa dau reiaume qu'aviá conegut un periòde d'expansion important dins lo corrent dau rèine de son paire. Per aquò, se raprochèt dau modèl d'Akkad e prenguèt en particular lo títol de « rèi dei quatre nacions ». La construccion de la zigorat d'Ur faguèt pereu partida d'aquela politica. D'efèct, aqueu bastiment permetiá de proclamar l'estatut divin dei sobeirans d'Ur e sa primautat sus Mesopotamia. La segonda partida dau rèine, a partir de 2070 av. JC, veguèt la represa d'una politica expansionista en direccion d'Elam, dei Monts Zagros e dau nòrd de Mesopotamia. Pasmens, leis Elamitas li opausèron una resisténcia acarnada e Ur foguèt finalament obligada de fortificar sa frontiera orientala.

En fòra d'aquò, Shulgi semblava de tenir una cultura importanta (mai d'una inscripcion lo presenta coma un sobeiran letrut) e son rèine sembla marcat per una activitat intellectuala importanta. En particular, plusors mites e tèxtes majors de la cultura mesopotamiana (coma lei racòntes d'Enmerkar ò l'Epopèia de Gilgamesh) i foguèron mes a l'escrich per lo premier còp.

 Liames intèrnes 

 Ur.
 III dinastia d'Ur.

 Bibliografia 

 Nòtas e referéncias 

Categoria:Rei d'Ur